open-index/open-wikipedia-markdown huggingface dataset:
За межамі зла

**За межамі зла** () — амерыканскі звышнатуральны фільм жахаў 1980 года рэжысёр Херба Фрыда, з  і Ліндай Дей Джордж у галоўных ролях. Прэм'ера адбылася 9 мая 1980 года

## Сінопсіс 
Амерыканскі архітэктар Лары Эндрус (Джон Саксан) і яго жонка Барбара (Лінда Дэй Джордж) прыязджаюць на невялікі востраў недалёка ад узбярэжжа Філіпін, дзе Лары атрымаў новую працу. Дэл Джордж (Майкл Дантэ), дзелавой партнёр Лары, прапануе сям'і Эндрус пасяліцца ў вялікай каланіяльным асабняку пад назвай Каса Фартуна. Неўзабаве пасля пераезду мужа і жонкі даведваецца, што ў гэтага месца ёсць некалькі змрочных сакрэтаў. У асабняку калісьці жыла Альма Марцін (Джэніс Ліндэ), дачка багатага партугальскага суднаўладальніка, яка практыкувала акультызм, і якую забіў яе муж Эстэбан. Аднак Альма вярнулася з мёртвых і адпомсьціла благавернаму, і зараз жыве ў сценах Каса Фартуна, наводзячы жах на мясцовых жыхароў. Сямейства Эндрус не верыць гэтай легендзе, і вырашаюць застацца ў гэтым цудоўным асабняку ...

## У ролях 
## Спасылкі 
* 
* 
* 
* 

Катэгорыя:Фільмы на англійскай мове
Катэгорыя:Фільмы жахаў ЗША
Катэгорыя:Містычныя фільмы
Катэгорыя:Звышнатуральныя фільмы
Касцёл Унебаўзяцця Найсвяцейшай Дзевы Марыі (Беразіно)

**Касцёл Унебаўзяцця Найсвяцейшай Дзевы Марыі** — колішні драўляны каталіцкі храм у г. Беразіно (Мінская вобласць).

## Гісторыя 
Вялікі канцлер літоўскі Леў Сапега па распараджэнні караля Рэчы Паспалітай Яна Казіміра 24 верасня 1641 года заклаў у мястэчку на рынкавай плошчы драўляны касцёл. Будаўніцтва касцёла была скончана ў 1644 годзе. Гэты касцёл быў названы ў імя Найсвяцейшай Багародзіцы Кармельскай.

Пазней касцёл быў перайменаваны на тытул Унебаўзяцця Дзевы Марыі. На гэты раз фундатарам выступіла графіня Вансовіч.

У 1818 годзе побач з касцёлам паставілі драўляную двух’ярусную званіцу.
 
У 1844 годзе на сродкі графіні храм быў рэканструяваны і пры гэтым захаваў свае класічныя стылявыя рысы. Асабліва цікавым архітэктурным прыёмам яго з’яўлялася наяўнасць калон на абодвух бакавых фасадах.

У 1897 годзе на сродкі графа Аўгуста Патоцкага касцёльная тэрыторыя была абнесена агароджай з цэглы. Уваход на гэтую тэрыторыю пазначылі брамай з цэглы, якую абтынкавалі і пабялілі. Справа ад брамы была ўбудаваная ў агароджу званіца. Драўляная плябанія размяшчалася на другім баку вуліцы.

У пачатку XX стагодзя парафія налічвала каля 7000 вернікаў. Мела філіяльныя касцёлы ў Багушэвічах і Раванічах. У Беразіно дзейнічала драўляная капліца на каталіцкіх могілках па вул. Мультана. У 1930 гадах капліцу закрылі, а потым яна разбурылася пасля вайны.

Касцёл згарэў падчас пажару ў 1914 годзе.

Катэгорыя:Храмы Беразіна
Катэгорыя:Касцёлы Бярэзінскага раёна
Катэгорыя:З’явіліся ў 1644 годзе
Катэгорыя:Колішнія касцёлы Мінскай вобласці
Катэгорыя:Драўляныя касцёлы Беларусі
Катэгорыя:1644 год у Еўропе
Катэгорыя:XVII стагоддзе ў Беларусі
Катэгорыя:Згарэлыя будынкі і збудаванні
Касцёл Маці Божай Міласэрнасці (Беразіно)

**Касцёл Спаслання Святога Духа** — мураваны касцёл у горадзе Беразіно (Мінская вобласць). Знаходзіцца на вуліцы Красіна.

## Гісторыя 
Парафія існуе з 1641 года. Першы касцёл быў збудаваны ў 1644 годзе і ў 1844 годзе рэканструяваны. Касцёл згарэў падчас пажару ў 1914 годзе.

Сучасная парафія адрадзілася ў 1993 годзе дзякуючы кс. Юзафу Пятушку. Ён пачаў праводзіць набажэнствы ў будынку па вул. Піянерскай 25, які быў набыты на ахвяраванні вернікаў. У 1997 годзе была асвячона часовая капліца.

Калі будынак капліцы ўжо не змяшчаў усіх жадаючых прысутнічаць на набажэнствах, парафіяльны кс. Андрэй Фёдараў звярнуўся да мітрапаліта Мінска-Магілёўскага Тадэвуша Кандрусевіча за згодай будаваць новы касцёл у Беразіно, і пасля нарады біскупаў Беларусі была атрымана згода на будаўніцтва новага храма.

Біскупам Юрыем Касабуцкім 5 красавіка 2016 года быў асвечаны крыж на будаўнічай пляцоўцы. Будаўніцтва новага касцёла распачалося ў 2018 годзе. У 2019 годзе быў зроблены падмурак, а ў 2020 годзе сцены і дах. У сакавіку 2020 года была скончана вежа і ўсталяваны крыж.

## Пробашчы 
* Юзаф Пятушка
* Сяргей Бараўнёў
* Алег Мурзіч
* Андрэй Фёдараў

## Спасылкі 
* Парафіяльны сайт — парафія Маці Божай Міласэрнасці ў Беразіно
* Беразіно — парафія Маці Божай Міласэрнасці

Катэгорыя:Храмы Беразіна
Катэгорыя:Касцёлы Бярэзінскага раёна
Катэгорыя:Касцёлы Мінска-Магілёўскай архідыяцэзіі
Катэгорыя:2020 год у Беларусі
Чацвёртая ступень

У арыфметыцы і алгебры **чацвёртая ступень** — вынік перамнажэння чатырох аднолькавых множнікаў:
:.

Чацвёртую ступень ліку таксама можна выразіць, як здабытак ліку і яго куба, або як здабытак квадратаў ліку:
:.

Паслядоўнасць чацвёртых ступеняў неадмоўных цэлых лікаў пачынаецца лікамі:
:0, 1, 16, 81, 256, 625, 1296, 2401, 4096, 6561, 10000, 14641, 20736, 28561, 38416, 50625, 65536, 83521, 104976, 130321, 160000, 194481, 234256, 279841, 331776, 390625, 456976, 531441, 614656, 707281, 810000, 923521, 1048576, 1185921, … (паслядоўнасць A000583 у OEIS)

## Гл. таксама 
* Квадрат (алгебра)
* Куб (алгебра)
* Пятая ступень
* Шостая ступень
* Сёмая ступень
* Восьмая ступень

Катэгорыя:Тэорыя лікаў
Катэгорыя:Цэлалікавыя паслядоўнасці
Рыма Фёдараўна Маленчанка

**Рыма Фёдараўна Маленчанка** ( , г. Орша, Аршанскі раён, Віцебская вобласць) — беларуская актрыса, педагог. Заслужаная артыстка Беларускай ССР (1968), дацэнт, прафесар.

## Біяграфія 
У 1957 годзе скончыла БДУ. 3 1955 года працуе ў Беларускім тэатры юнага гледача. Адначасова (з 1965) выкладчык Беларускага тэатральна-мастацкага інстытута, Мінскага інстытута культуры.

## Творчасць 
Акрамя роляў у дзіцячым рэпертуары яна выконвала ролі класічнага рэпертуару. Такія ролі як Ульяна Паўлаўна («Экзамен на восень» І. Шамякіна), Марыя Антонаўна («Рэвізор» М. Гогаля), Аркадзіна («Чайка» А.Чэхава) і іншыя. Яны высока ацэнены тэатральнымі крытыкамі і прынеслі актрысе шырокае прызнанне гледача.

Займаецца канцэртнай дзейнасцю. Выступае з мастацкім чытаннем вершаў беларускіх паэтаў, як пастаноўшчык і выканаўца літаратурна-драматычных кампазіцый.

Яе творчасці ўласцівы тонкі псіхалагічны аналіз вобраза, мяккая, стрыманая манера выканання, мастацкі густ, імкненне высветліць ступені маральнай чысціні сваіх гераінь, іх духоўнасць.

## Літаратура 
* Буланда, В. А. Маленченко Римма Фёдоровна / В. А. Буланда // Регионы Беларуси : энциклопедия : в 7 т. / редкол. : Т. В. Белова (гл. ред.) [и др.]. — Минск : БелЭн імя П. Броўкі, 2011. — Т. 2 : Витебская область : в 2 кн. — Кн. 2. — С. 101—102.
* Маленчанка Рыма Фёдараўна // Культура Беларусі : энцыклапедыя : у 6 т. / рэдкал.: Т. У. Бялова (гал. рэд.) [і інш.]. — Мінск : БелЭн, 2010. — Т. 5 : Л-М. — С. 353.
* Маленчанка Рыма Фёдараўна // Памяць: Орша. Аршанскі раён : гісторыка-дакументальныя хронікі гарадоў і раёнаў Беларусі : у 2 кн. / рэдкал.: Г. П. Пашкоў (гал. рэд.) [і інш.]; склад. Т. Г. Ігнацьева [і інш.]; мастак Э. Э. Жакевіч. — Мінск : БелЭн, 2000. — Кн. 2. — С. 435.
* Маленченко Римма Фёдоровна // Республика Беларусь : энциклопедия : в 7 т. / редкол.: Г. П. Пашков (гл. ред.) [и др.]. — Минск : БелЭн, 2007. — Т. 4 : Картография-Миноговые. — С. 628.
* Стэльмах, Д. У. Маленчанка Рыма Фёдараўна / Д. У. Стэльмах // Тэатральная Беларусь : энцыклапедыя : у 2 т. / рэдкал.: Г. П. Пашкоў (гал. рэд.) [і інш.]. — Мінск : БелЭн, 2003. — Т. 2 : Л-Я. — С. 73.
Чаркаскі дзяржаўны тэхналагічны ўніверсітэт

**Чаркаскі дзяржаўны тэхналагічны ўніверсітэт** — украінская дзяржаўная вышэйшая навучальная ўстанова са статусам ўніверсітэта, якая знаходзіцца ў Чаркасах. 

## Гісторыя 
* 1960 - Чаркаскі агульнатэхнічны факультэт Кіеўскага тэхналагічнага інстытута харчовай прамысловасці
* 1961 - факультэт перападпарадкаваны Кіеўскаму інжынерна-будаўнічаму інстытуту
* 1977 - Чаркаскі філіял Кіеўскага інжынерна-будаўнічага інстытута
* 1979 - Чаркаскі філіял падпарадкаваны Кіеўскаму політэхнічнаму інстытуту
* 1991 - Чаркаскі інжынерна-тэхналагічны інстытут
* 2001 - Чаркаскі дзяржаўны тэхналагічны ўніверсітэт

## Структура 
* Будаўнічы факультэт
* Факультэт камп'ютарызаваных тэхналогій машынабудавання і дызайну
* Факультэт электронных тэхналогій і дызайну
* Факультэт электронных тэхналогій і робататэхнікі
* Факультэт харчовых тэхналогій і сферы абслугоўвання 
* Факультэт эканомікі і кіравання
* Факультэт інфармацыйных тэхналогій і сістэм
* Факультэт гуманітарных тэхналогій
* Вучэбна-навуковы цэнтр па рабоце з замежнымі студэнтамі

## Спасылкі 
* Афіцыйны сайт установы

Катэгорыя:1960 год ва Украіне
Катэгорыя:Універсітэты Украіны
Залаты чаравік

**Прэмія «Залаты чаравік»** () — амерыканская прэмія, якая спансіраваць і ўручалася  з 1983 па 2007 год. 

## Гісторыя 
У пачатку 1980-х гадоў акцёр  задумаў прэмію «Залаты чаравік» як узнагароду для акцёраў, рэжысёраў, сцэнарыстаў, каскадзёраў і іншых членаў здымачнай пляцоўкі, якія ўнеслі значны ўклад у развіццё жанру вестэрна ў тэлебачанні і кіно.. Спонсар прэміі быў Фонд кіно і тэлебачання. Штогадовая цырымонія ўзнагароджання праводзілася ў жніўні з 1983-2007 гадоў.

Першае ўручэнне прэміі адбылося ў 1983 годзе, а апошняе адбылося ў 2007 годзе, гэта была 25 цырымонія ўзнагароджання.

## Лаўрэаты прэміі 
* Лі Ван Кліф (1983, 1994)
* Рык Аляксандр (1983)
* Эрнест Баргнайн (1984)
* Джэймс Сцюарт (1984)
* Морын О’Хара (1991)
* Рональд Уілсан Рэйган (1992)
* Джэйн Фонда (1993)
* Тэд Цёрнер (1993)
* Клінт Іствуд (1993, 2006)
* Берт Ланкастэр (1995)
* Джон Уэйн (1996)
* Джон Форд (1997)
* Барбара Стэнвік (1998)
* Кірк Дуглас (1999)
* Мэры Пікфард (1999)
* Ілай Уолак (2001)
* Чак Норыс (2001)
* Кларк Гейбл (2001)
* Пітэр Фонда (2002)
* Томі Лі Джонс (2003)
* Джэймс Каан (2003, 2005)
* Джон Уэйн (2007)
* Віга Мортэнсен (2007) 

## Спасылкі 
* Афіцыйная старонка  
* Прэмія «Залаты чаравік» на сайце «Internet Movie Database» 

Катэгорыя:Кінапрэміі ЗША
Катэгорыя:Вестэрн
Пераходны ўрад Тыграя

**Часовы (пераходны) ўрад Тыграя** — часовая адміністрацыя, якая была афіцыйна створана Палатай Федэрацыі Эфіопіі 7 лістапада 2020 года ў кантэксце канфлікту з Народна-вызваленчым фронтам Тыграя (НВФТ), які знаходзіўся ва ўладзе ў рэгіёне Тыграй, і федэральным урадам Эфіопіі. Станам на 28 лістапада 2020 года адміністрацыя на чале з Мулу Нега планаваў грамадскія кансультацыі і ўдзел у выбары новых лідараў на рэгіянальным узроўні. 6 мая 2021 кіраўніком пераходнага ўрада Тыграя замест яго стаў заменены Абрахам Белай. 23 сакавіка 2023 года, ужо пасля завяршэння баявых дзеянняў, замест пераходнага ўрада створаны новы орган — Часовая рэгіянальная адміністрацыя Тыграя.

## Крыніцы 
Катэгорыя:Палітыка Эфіопіі
Катэгорыя:2020 год у палітыцы
Катэгорыя:Тыграйскі канфлікт
Наталля Уладзіміраўна Карчэўская

**Наталля Уладзіміраўна Карчэўская** (нар. , г. Мінск) — беларускі мастацтвазнавец, харэограф. Кандыдат мастацтвазнаўства (2006), дацэнт (2009).

## Біяграфія 
Скончала Беларускі ўніверсітэт культуры (спецыяльнасць «Харэаграфія», 1994).

Працавала ў Міністэрстве культуры Рэспублікі Беларусь (з 15 лістапада 2018 да 2020, першы намеснік міністра). Працуе ў Беларускім дзяржаўным універсітэце культуры і мастацтваў (1994—2018 і з 31 жніўня 2020, дацэнт кафедры харэаграфіі, дэкан факультэта традыцыйнай беларускай культуры і сучаснага мастацтва, першы прарэктар, з 2020 — в. а. рэктара, рэктар).

Навуковыя інтарэсы: тэорыя і гісторыя эстраднага танца; харэаграфічная адукацыя.

## Літаратура 
* Эстрадный танец в контексте хореографического искусства Беларуси : диссертация … кандидата искусствоведения : 17.00.09 : защищена 11.05.2006 : утверждена 04.10.2006 / Карчевская Наталья Владимировна. — Минск, 2005.

Катэгорыя:Рэктары Беларускага дзяржаўнага ўніверсітэта культуры і мастацтваў
Катэгорыя:Намеснікі міністра культуры Рэспублікі Беларусь
Катэгорыя:Мастацтвазнаўцы Беларусі
Катэгорыя:Харэографы Беларусі
Катэгорыя:Дэканы факультэта традыцыйнай беларускай культуры і сучаснага мастацтва БДУКМ
Аліна Анатольеўна Корбут

**Аліна Анатольеўна Корбут** (нар. , г. Бабруйск, Магілёўская вобласць) — беларускі спецыяліст у галіне тэорыі, методыкі і арганізацыі сацыяльна-культурнай дзейнасці. Кандыдат педагагічных навук (1997), дацэнт (2000).

## Біяграфія 
Скончыла Мінскі інстытут культуры (1993), Рэспубліканскі інстытут вышэйшай школы БДУ (спецыяльнасць «Псіхалогія», 2000).

Працавала ў Беларускім дзяржаўным універсітэце культуры і мастацтваў (з 1998, дацэнт кафедры педагогікі сацыякультурнай дзейнасці, з 2013 — дэкан факультэта завочнага навучання, з 2015 — першы прарэктар, у 2017—2020 гадах — рэктар).

Навуковыя інтарэсы: псіхакарэкцыйная педагогіка; гульнявая дзейнасць; гульнявая тэрапія; сацыяльная педагогіка; сацыякультурная дзейнасць у сферы вольнага часу.

Катэгорыя:Рэктары Беларускага дзяржаўнага ўніверсітэта культуры і мастацтваў
Катэгорыя:Педагогі Беларусі
Катэгорыя:Дэканы БДУКМ
Рык Александэр

**Рычард Л. Александэр** (, працаваў таксама пад мянушкамі **Рык Александэр** і **Дзік Александэр**) — амерыканскі гукарэжысёр, уладальнік двух прэмій «Оскар»  (1977, 1989), быў намінаваны яшчэ на шэсць прэмій у той жа катэгорыі, а таксама на прэміі «Эмі» і «BAFTA». З 1975 года ён працаваў у 215 фільмаў і тэлесерыялах.

## Біяграфія 
Рычард Александэр пачаў сваю кар’еру ў галівудскай кінаіндустрыі як гукарэжысёр у тэлевізійным фільме  рэжысёра  ў 1975 годзе, і працаваў да 2014 года.

## Выбарачная фільмаграфія 
## Узнагароды і намінацыі 
## Спасылкі 
* 
* 

Катэгорыя:Гукарэжысёры ЗША
Ота фон Эміх

{{Ваенны дзеяч
 |поўнае імя       = Ота фон Эміх
 |арыгінал імя     = 
 |дата нараджэння  = 
 |месца нараджэння = 
 |дата смерці      = 
 |месца смерці     = 
 |партрэт          = 
 |подпіс           = 
 |мянушка          = 
 |псеўданім        = 
 |прыналежнасць    = 
 |гады службы      = 1866 — 1915
 |званне           = 
 |род войскаў      = Пяхота
 |камандаваў       = 
 |частка           = 
 |бітвы            = Першая сусветная вайна
 |узнагароды       = { style="background:transparent"
 
}
{ style="background:transparent"
      
}
 |Commons        = 
 |Rodovid        =
 |сувязі         = 
 |у адстаўцы     = 
 |роспіс         = 
}}
**Ота фон Эміх** (; , Міндэн — , ) — германскі ваенны дзеяч, генерал пяхоты.

## Біяграфія 
Нарадзіўся ў Міндэне ў 1848 годзе, у 1866 годзе паступіў на службу ў армію, у 55-ы пяхотны полк. Удзельнічаў у франка-прускай вайне. З 1872 года ад’ютант розных пяхотных падраздзяленняў. У 1897 годзе прызначаны камандзірам 114-га пяхотнага палка, у 1905 годзе камандзір 10-й пяхотнай дывізіі. У 1909 годзе з’яўляўся камандзірам 10-га армейскага корпуса, з якім уступіў у Першую сусветную вайну. Пасля пачатку баявых дзеянняў Эміх узначаліў зводны атрад нямецкіх войскаў (Мааская армія), якая штурмавала бельгійскую крэпасць Льеж. Пасля ўзяцця горада, першым з германскіх генералаў быў удастоены ўзнагароды Pour le Mérite падчас Першай сусветнай вайны. У пачатку 1915 года корпус Эміха быў перакінуты на Усходні фронт і ўвайшоў у склад 11-й арміі. Эміх прыняў удзел у паспяховай аперацыі па прарыву рускага фронту ў Горліцы. Актыўны ўдзельнік Люблін-Холмскай бітвы ў ліпені 1915 года.

## Літаратура 
* 

## Спасылкі 
* 

Катэгорыя:Военачальнікі Першай сусветнай вайны (Германія)
Катэгорыя:Удзельнікі франка-прускай вайны
Аперацыя «Дзіцячы пад’ёмнік»

**Аперацыя «Дзіцячы пад’ёмнік»** () — аперацыя ВПС ЗША па эвакуацыі бездаглядных дзяцей з Паўднёвага В’етнама ў іншыя краіны ў апошнія дні вайны ў В’етнаме.

Да пачатку красавіка 1975 года ў Паўднёвым В’етнаме склалася катастрафічная сітуацыя. Паўночнав’етнамская армія ўжо месяц працягвала шырокамаштабнае наступленне, у выніку якога паўднёвав’етнамскі ўрад цалкам страціў кантроль над паўднёвай часткай краіны. У гэты час ЗША, якія ўжо практычна не прымалі ўдзелу ў вайне, заявілі пра намер эвакуіраваць з Паўднёвага В’етнама ў краіны Захаду больш за 2000 бездаглядных дзяцей.

Аперацыя «Babylift» працягвалася з 4 па 14 красавіка 1975 года. Эвакуацыя праводзілася з сайгонскага аэрапорта Таншанят ваенна-транспартнымі самалётамі «Lockheed C-5 Galaxy» («Гэлэксі»).

Калі амерыканскі бізнесмен Роберт Маколі даведаўся, што эвакуацыя можа расцягнуцца яшчэ на тыдзень з-за адсутнасці ваенна-транспартных самалётаў, ён замовіў чартарны самалёт Boeing 747 ад Pan Am і арганізаваў эвакуацыю 300 бездаглядных дзяцей, заклаўшы свой дом, каб аплаціць гэты рэйс.

Аперацыя атрымала сумную вядомасць у асноўным з-за авіякатастрофы, якая адбылася ў першы яе дзень. Самалёт C-5, які вылецеў з Сайгона з больш чым 300 пасажырамі на борце, выпрабаваў выбуховую разгерметызацыю і павярнуў назад, аднак экіпаж не здолеў давесці самалёт да аэрадрома. Самалёт здзейсніў аварыйную пасадку на рысавым полі, падчас якой загінула 155 чалавек (у тым ліку 78 дзяцей).

Нягледзячы на трагедыю, аперацыя была працягнута і завяршылася без далейшых здарэнняў. Катастрофа C-5 у красавіку 1975 года з’яўляецца адной з найбольш вядомых авіякатастроф В’етнамскай вайны. У некаторых крыніцах памылкова паказваецца, што на борце C-5 знаходзіліся амерыканскія салдаты або прыхільнікі паўднёвав’етнамскага рэжыму, якія пакідалі краіну.

## Спасылкі 
* Серыя артыкулаў аб аперацыі Babylift

Катэгорыя:Паветраныя аперацыі В’етнамскай вайны
Катэгорыя:Красавік 1975 года
Катэгорыя:1975 год у В’етнаме
Катэгорыя:Дзеці ў войнах
Катэгорыя:Прэзідэнцтва Джэральда Форда
Катэгорыя:Эвакуацыі
Катэгорыя:В’етнамская дыяспара
Усходнееўрапейскі ўніверсітэт імя Рауфа Аблязава

**Усходнееўрапейскі ўніверсітэт імя Рауфа Аблязава** — украінская прыватная вышэйшая навучальная ўстанова са статусам ўніверсітэта, якая знаходзіцца ў Чаркасах. 

## Агульная характарыстыка 
Усходнееўрапейскі ўніверсітэт сваі вытокі выводзіць з пачатку 1990-х гадоў і з’яўляецца правапераемнікам такіх устаноў вышэйшай адукацыі, як Інстытут упраўлення бізнесам (1992), Чаркаскі інстытут упраўлення (1998), Чаркаская акадэмія менеджменту (2002), Усходнееўрапейскі ўніверсітэт эканомікі і менеджменту (2004).

Універсітэт мае свой кампус, дзе размешчаны вучэбны корпус, цэнтры інфармацыйных тэхналогій і дыстанцыйна-завочнага навучання, лабараторыі інфарматыкі і камп’ютарнай тэхнікі, лабараторыі, абсталяваныя пад вучэбна-навукова-вытворчыя цэнтры, навуковая бібліятэка з чытальнай залай, абанементам, залай перыядычнай літаратуры, аддзяленнем электронных падручнікаў, метадычным кабінетам, уласны студэнцкі інтэрнат, трэнажорная зала, кафэ, буфет, медыцынскі цэнтр, цэнтр культуры і вольнага часу з актавай залай на 400 месцаў, творчыя майстэрні для падрыхтоўкі спецыялістаў па дызайне, зала канферэнц-сувязі, зала сінхроннага перакладу, навучальны зала судовых пасяджэнняў, уласны выдавецкі комплекс і інш.

Універсітэт ажыццяўляе падрыхтоўку спецыялістаў з вышэйшай адукацыяй на ўзроўнях:
* бакалаўра: «Эканоміка прадпрыемства», «Улік і падаткаабкладанне», «Фінансы, банкаўская справа і страхаванне», «Менеджмент», «Маркетынг», «Гатэльна-рэстаранная справа», «Турызм», «Дызайн», «Германская філалогія і пераклад», «Правазнаўства», «Дакументазнаўства і інфармацыйная дзейнасць»
* магістра: «Эканоміка прадпрыества», «Улік, аудыт і падаткаабкладанне ва ўпраўленні прадпрымальніцкай дзейнасцю», «Менеджмент арганізацый і акдміністраванне», «Германская філалогія і пераклад», «Маркетынг», «Дакументазнаўства і інфармацыйная дзейнасць»
* доктара філасофіі (аспірантура) па спецыяльнасці «Эканоміка»

Дзейнічае праграма падвойнага дыплому з польскай Вышэйшай школай фінансаў і кіравання ў Беластоку. Універсітэт выдае ўласны навуковы часопіс, які ўваходзіць у Пералік навуковых прафесійных выданняў Украіны па эканамічных навуках.

## Структура 
* Кафедра маркетынгу, фінансаў, банкаўскага справы і страхавання
* Кафедра эканомікі, уліку і падаткаабкладання
* Кафедра менеджменту і адміністравання
* Кафедра гатэльна-рэстараннай справы і турызму
* Кафедра дызайну
* Кафедра тэорыі і практыкі перакладу і замежных моў
* Кафедра інфармацыйнай, бібліятэчнай, архіўнай справы і сацыяльна-гуманітарных дысцыплін
* Кафедра публічнага права
* Кафедра прыватнага права

## Спасылкі 
* Афіцыйны сайт установы

Катэгорыя:1992 год ва Украіне
Катэгорыя:Універсітэты Украіны
Сацыял-дэмакратыя Каралеўства Польскага і Літвы

**Сацыял-дэмакратыя Каралеўства Польскага і Літвы** (СДКПіЛ; ) — сацыялістычная рабочая партыя ў Польшчы, на Беларусі і ў Літве ў 1893—1918.

## Гісторыя 
Узнікла пад назвай Сацыял-дэмакратыя Каралеўства Польскага (СДКП) у выніку аб’яднання Саюза польскіх рабочых і левых, інтэрнацыянальных элементаў партыі «Пралетарыят» (2-і). У студзені 1900 на з’ездзе ў Мінску СДКП аб’ядналася з Рабочым саюзам Літвы ў адзіную СДКПіЛ. Стваральнікі і кіраўнікі: Б. Весалоўскі, Ф. Дзяржынскі, М. Каспшак, Р. Люксембург, Ю. Мархлеўскі, Я. Тышка, С. Трусевіч, Т. Уластоўскі і інш. Друкаваныя органы: газеты «Sprawa Robotnicza» («Рабочая справа», 1893—96), «Czerwony Sztandar» («Чырвоны сцяг», 1902—18) і інш.; часопісы «Przegląd Robotniczy» («Рабочы агляд», 1900—05), «Z pola walki» («З поля барацьбы», 1905).

Асноўныя мэты — звяржэнне самадзяржаўя і заваяванне палітычных свабод, пабудова сацыялізму.

У красавіку 1906 уступіла ў РСДРП на правах аўтаномнай арганізацыі. Адстойвала пазіцыі інтэрнацыяналізму ў рабочым руху. У рэвалюцыю 1905—07 адыгрывала кіруючую ролю ў студзеньска-лютаўскіх забастоўках (1905), Лодзінскім паўстанні (1905), падзеях Кастрычніцкай усерасійскай палітычнай стачкі (1905).

У 1908 выступіла за захаванне і ўмацаванне нелегальных партыйных арганізацый і максімальнае выкарыстанне магчымасцей для легальнай барацьбы. У 1916 СДКПіЛ пераадолела ўнутраны раскол (адбыўся ў 1911—12) на «зажандоўцаў» (прыхільнікаў Галоўнага праўлення) і «разломаўцаў», якія стварылі сваё Краявое праўленне і супрацоўнічалі з бальшавікамі.

Падтрымала Лютаўскую і Кастрычніцкую рэвалюцыі (1917). У 1917—18 групы СДКПіЛ дзейнічалі ў Мінску, Гомелі, Віцебску, Маладзечна і інш. Як орган ЦВК груп Сацыял-дэмакратыі Каралеўства Польскага і Літвы ў Мінску ў 1918 годзе пачала выдавацца газета Młot. У снежні 1918 разам з ППС-лявіцай утварыла Камуністычную партыю Польшчы.

## Літаратура 
* 

Катэгорыя:Палітычныя партыі Беларусі
Катэгорыя:Палітычныя партыі Літвы
Катэгорыя:Палітычныя партыі Польшчы
Катэгорыя:РСДРП
Катэгорыя:Сацыялістычныя партыі
Катэгорыя:Царства Польскае
Букавінскі дзяржаўны медыцынскі ўніверсітэт

**Букавінскі дзяржаўны медыцынскі ўніверсітэт** — украінская дзяржаўная вышэйшая навучальная ўстанова са статусам ўніверсітэта, якая знаходзіцца ў Чарнаўцах. 

## Агульная характарыстыка 
У кастрычніку 1944 года другі Кіеўскі дзяржаўны медыцынскі інстытут быў пераведзены для далейшай сваёй працы ў Чарнаўцы. Букавінскі дзяржаўны медыцынскі ўніверсітэт створаны шляхам рэарганізацыі Букавінскай дзяржаўнай медыцынскай акадэміі ў 2005 годзе. А акадэмія была створана ў адпаведнасці з Пастановай Кабінету міністраў Украіны ад 4 красавіка 1997 года на базе Чарнавіцкага дзяржаўнага медыцынскага інстытута, які і быў заснаваны ў 1944 годзе.

Ва ўніверсітэце сёння працуюць 99 дактароў медыцынскіх навук і 418 кандыдатаў медыцынскіх навук, сярод якіх 1 член-карэспандэнт Акадэміі педагагічных навук Украіны, 2 акадэміка Акадэміі навук вышэйшай школы Украіны, 6 акадэмікаў Украінскай акадэміі навук, 9 заслужаных лекараў Украіны, 2 заслужаныя дзеячы навукі, 2 заслужаныя работнікі народнай адукацыі і вышэйшай школы Украіны, 78 прафесараў, 237 дацэнтаў. 

## Структура 
* Медыцынскі факультэт № 1
* Медыцынскі факультэт № 2
* Медыцынскі факультэт № 3
* Медыцынскі факультэт № 4
* Стаматалагічны факультэт
* Фармацэўтычны факультэт
* Інстытут паслядыпломнай адукацыі
* Каледж

## Вядомыя студэнты і выпускнікі 
* Уладзімір Івасюк - украінскі кампазітар-выканавец, паэт, Герой Украіны (пасмяротна)

## Спасылкі 
* Афіцыйны сайт установы

Катэгорыя:1944 год ва Украіне
Катэгорыя:Універсітэты Украіны
Букавінскі ўніверсітэт

**Букавінскі ўніверсітэт** — украінская прыватная вышэйшая навучальная ўстанова са статусам універсітэта, якая знаходзіцца ў Чарнаўцах.

## Агульная характарыстыка 
Навучальная ўстанова неаднаразова мяняла сваю назву і статус:
* 1995 — Прыватны тэхнікум аўдыту і правазнаўства
* 1999 — Чарнавіцкі фінансава-юрыдычны каледж
* 2001 — Чарнавіцкі фінансава-юрыдычны інстытут
* 2005 — Букавінскі інстытут
* 2006 — Букавінскі ўніверсітэт

Вучэбна-навуковую работу ўніверсітэта забяспечвае выкладчыцкі корпус, які складаецца з 170 прафесараў, дацэнтаў, выкладчыкаў, спецыялістаў-практыкаў. ВНУ мае ўласнае друкаванае прафесійнае навуковае выданне, рэкамендаванае Міністэрствам адукацыі і навукі Украіны для публікацыі вынікаў дысертацыйных даследаванняў, — «Зборнік навуковых прац. Эканамічныя навукі». Маецца праграма падвойнага дыплома з партнёрскімі ВНУ з ЕС. Універсітэт мае чатыры ўласныя навучальныя корпусы, бібліятэку з кніжным фондам больш за 35 тысяч асобнікаў, кафэ, камп’ютарныя лабараторыі і інш.

## Структура 
* Факультэт інфармацыйных тэхналогій і эканомікі
* Юрыдычны факультэт
* Каледж

## Спасылкі 
* Афіцыйны сайт установы

Катэгорыя:1995 год ва Украіне
Катэгорыя:Універсітэты Украіны
Напады на базы УС Эфіопіі (2020)

4 лістапада 2020 года эфіопскія ўлады заявілі, што Народны фронт вызвалення Тыграя здзейсніў серыю нападаў на часці ўрадавай арміі ў Мэкэле і на мяжы з рэгіёнам Амхара. У выніку загінулі некалькі салдат, пашкоджанні атрымала бранятэхніка. У той жа дзень федэральны парламент прапанаваў прызнаць Народны фронт вызвалення Тыграя тэрарыстычнай арганізацыяй. Пасля ў рэгіёне Тыграй ўведзена надзвычайнае становішча, да яго межаў пачалі сцягвацца падраздзяленні Узброеных сіл Эфіопіі. Згодна з заявай урада, асноўнымі задачамі цяперашніх дзеянняў федэральных уладаў у Тыграі сталі падтрыманне законнасці і прыцягненне да адказнасці асоб, якія дэстабілізуюць сітуацыю ў краіне. Адначасова з гэтым, лідар рэгіёну Тыграй і старшыня НФВТ Дэбрэцыан Гебрэмікаэль прывёў апалчэнне, ваенізаваныя фарміравання аўтаноміі і Народны фронт вызвалення ў поўную боегатоўнасць.

Катэгорыя:Падзеі 4 лістапада
Катэгорыя:Лістапад 2020 года
Катэгорыя:Тыграйскі канфлікт
Нацыянальны ўніверсітэт «Чарнігаўская політэхніка»

**Нацыянальны ўніверсітэт «Чарнігаўская політэхніка»** () — украінская дзяржаўная вышэйшая навучальная ўстанова IV (вышэйшага) ступеня акрэдытацыі са статусам нацыянальнага ўніверсітэта, размешчаная ў горадзе Чарнігаў.

## Гісторыя 
* 1960 - Чарнігаўскі агульнатэхнічны факультэт Кіеўскага політэхнічнага інстытута
* 1965 - Чарнігаўскі філіял Кіеўскага політэхнічнага інстытута
* 1991 - Чарнігаўскі тэхналагічны інстытут
* 1999 - Чарнігаўскі дзяржаўны тэхналагічны ўніверсітэт
* 2013 - Чарнігаўскі нацыянальны тэхналагічны ўніверсітэт
* 2019 - Нацыянальны ўніверсітэт «Чарнігаўская політэхніка»

## Структура 
* Інстытут эканомікі
* Інстытут права і сацыяльных тэхналогій
* Інстытут механічнай інжынерыі, тэхналогій і транспарту
* Інстытут электронных і інфармацыйных тэхналогій
* Інстытут бізнесу, прыродакарыстання і турызму
* Інстытут менеджменту, харчовых тэхналогій і гандлю
* Інстытут архітэктуры, дызайну і геадэзіі
* Каледж эканомікі і тэхналогій
* Каледж транспарту і камп'ютарных тэхналогій

## Спасылкі 
* Афіцыйная старонка ўніверсітэта 

Катэгорыя:Універсітэты Украіны
Катэгорыя:Чарнігаў
Катэгорыя:1960 год ва Украіне
Прыморскія Альпы

**Прыморскія Альпы** (, ) — паўднёвая частка Заходніх Альпаў у Італіі і Францыі.

Працягнуліся ў выглядзе выпуклай на поўдзень дугі. Даўжыня каля 150 км, вышыня да 3297 м (гара Арджэнтэра). На захадзе — вузкія кароткія хрыбты са скалістымі вяршынямі, на ўсходзе абрысы хрыбтоў больш згладжаныя. Складзены пераважна вапнякамі і крышталічнымі пародамі (на захадзе) і флішам (на ўсходзе).

Паўднёвыя адгор'і стромка апускаюцца да Лігурыйскага мора, уздоўж якога працягваецца вузкая паласа маляўнічага ўзбярэжжа — Рыўера. У ніжніх частках схілаў у раслінным покрыве характэрны міжземнаморскія хмызнякі, рэдкастойныя дубовыя і хваёвыя лясы, вышэй — мяшаныя і хвойныя лясы, субальпійскія лугі. Нацыянальны парк Меркантур (Францыя).

## Літаратура 
* 

## Спасылкі 
* Большая советская энциклопедия
* Большая российская энциклопедия 

Катэгорыя:Альпы
Катэгорыя:Горы Італіі
Катэгорыя:Горы Францыі
Крыварожскі нацыянальны ўніверсітэт

**Крыварожскі нацыянальны ўніверсітэт** () — украінская дзяржаўная вышэйшая навучальная ўстанова са статусам нацыянальнага ўніверсітэта, размешчаная ў Крывым Розе.

## Гісторыя 
* 1922 - Крыварожскі вячэрні рабочы тэхнікум
* 1929 - Крыварожскі вячэрні працоўны інстытут
* 1931 - Крыварожскі горнарудны інстытут
* 1964 - Крыварожскі вячэрні факультэт Днепрапятроўскага металургічнага інстытута
* 2002 - Крыварожскі металургічны факультэт Нацыянальнай металургічнай акадэміі Украіны
* 2011 - Крыварожскі нацыянальны ўніверсітэт

## Структура 
* Горна-металургічны факультэт
* Электратэхнічны факультэт
* Будаўнічы факультэт
* Факультэт механічнай інжынерыі і транспарту
* Факультэт эканомікі і кіравання бізнесам
* Факультэт інфармацыйных тэхналогій

## Спасылкі 
* Афіцыйная старонка ўніверсітэта

Катэгорыя:Універсітэты Украіны
Катэгорыя:Крывы Рог
Катэгорыя:1922 год ва Украіне
Вядомыя асобы Капыля

]]

Вядомыя ўраджэнцы Капыля:

__NOTOC__
]]
]]
]]
]]
]]
]]
]]

## А 
* Сцяпан Хусейнавіч Александровіч ({1921—1986) — беларускі пісьменнік, літаратуразнаўца, крытык, краязнаўца. Доктар філалагічных навук, прафесар. Член Саюза пісьменнікаў СССР з 1955 г.

## Б 
* Аляксандр Багдановіч (урач) (1898—1983) — беларускі грамадскі дзеяч, урач. Доктар медыцынскіх навук.
* Міхаіл Ануфрыевіч Багдановіч (1900-?) — беларускі навуковец-медык. Кандыдат медыцынскіх навук, дацэнт.

## В 
* Аляксей Віктаравіч Васілеўскі (нар. 1993) — беларускі футбаліст, абаронца.

## Г 
* Алесь Гурло (1892—1938) — беларускі паэт, празаік, перакладчык, лінгвіст.
* Аляксей Васільевіч Гурло (1894—1960) — дырэктар Беларускага дзяржаўнага інстытута народнай гаспадаркі (БДІНГ) у 1933—1935.

## Ж 
* Зміцер Жылуновіч (1887—1937) — беларускі пісьменнік, паэт і перакладчык, грамадскі і дзяржаўны дзеяч. Акадэмік АН БССР (1928)

## К 
* Аляксандр Аляксандравіч Каваленя (нар. 1946) — беларускі гісторык. Член-карэспандэнт НАН Беларусі (2014), доктар гістарычных навук (2000), прафесар (2004). Заслужаны дзеяч навукі Рэспублікі Беларусь (2014).
* Сяргей Аляксандравіч Календа (нар. 1985) — беларускі пісьменнік і культуролаг.
* Леў Навумавіч Клейнбарт (1875—1950) — беларускі публіцыст, крытык, журналіст, літаратар. Даследчык асноўных тэндэнцый і кірункаў беларускага літаратурнага руху. Першы біёграф Янкі Купалы і адзін з першых даследчыкаў яго творчасці.
* Рэнальд Іванавіч Кныш (1931—2019) — савецкі трэнер па спартыўнай гімнастыцы.

## М 
* Міхаіл Іванавіч Мароз (1895—1947) — беларускі дзяржаўны дзеяч, педагог, выдавец.
* Мендэле Мойхер-Сфорым (1835—1917) — выбітны яўрэйскі пісьменнік, лічыцца заснавальнікам сучаснай свецкай яўрэйскай літаратуры на мове ідыш. Класік літаратуры на ідышы і на іўрыце. Быў настаўнікам у Яўрэйскім казённым вучылішчы.

## Н 
* Людміла Іванаўна Ніжэвіч (нар. 1964) — беларускі эканаміст і дзяржаўны дзеяч.

## П 
* Аўрам Якаў Паперна (1840—1919) — яўрэйскі крытык і паэт
* Сяргей Астапавіч Пятровіч (1931—1981) — беларускі тэатразнавец.

## С 
* Аляксандр Валянцінавіч Сыман (нар. 1977) — беларускі біятланіст, трохразовы чэмпіён Універсіяды, сярэбраны прызёр чэмпіянату свету 2001 года ў эстафеце, двухразовы чэмпіён Еўропы, двухразовы чэмпіён свету па летнім біятлоне.

## Т 
* Уладзімір Пятровіч Талочка (нар. 1961) — беларускі архітэктар.

## Х 
* Мікола Хведаровіч (1904—1981) — паэт, празаік, перакладчык.

## Ч 
* Нічыпар Тодаравіч Чарнушэвіч (1900—1967) — беларускі паэт, перакладчык, драматург.
* Аляксандр Анікеевіч Чарнушэвіч (1899—1937) — палітычны дзеяч БССР.
* Дзмітрый Сілыч Чарнушэвіч (1882—1938) — рэвалюцыянер, дзяржаўны дзеяч БССР.
* Хведар Іосіфавіч Чарнышэвіч (1880— ?) — беларускі паэт, перакладчык.

## Ш 
* Фабіян Гіляравіч Шантыр (1887—1920) — беларускі публіцыст, празаік, паэт, перакладчык, грамадскі і дзяржаўны дзеяч.
* Аляксей Пятровіч Шкадарэвіч (нар. 1947) — беларускі фізік.

Катэгорыя:Постаці Капыля
Крыварожскі дзяржаўны педагагічны ўніверсітэт

**Крыварожскі дзяржаўны педагагічны ўніверсітэт** () — украінская дзяржаўная вышэйшая навучальная ўстанова са статусам універсітэта, размешчаная ў Крывым Розе.

## Гісторыя 
Заснаваны ў 1930 годзе як Крыварожскі інстытут прафесійнай адукацыі. Рыхтаваў настаўнікаў фізікі, матэматыкі, гісторыі і палітэканоміі, мовы і літаратуры. У 1933 годзе Інстытут прафесійнай адукацыі быў рэарганізаваны ў педагагічны інстытут. У даваенны перыяд інстытут падрыхтаваў каля 1000 настаўнікаў. 16 сакавіка 1999 года Пастановай Кабінета Міністраў Украіны на базе Крыварожскага дзяржаўнага педагагічнага інстытута створаны Крыварожскі дзяржаўны педагагічны ўніверсітэт. З 1992 года ў ВНУ функцыянуе аспірантура, на кафедрах працуе больш за 120 яе выпускнікоў. За гады функцыянавання аспірантуры падрыхтавана больш за 110 кандыдатаў навук. У 2011 годзе быў створаны Крыварожскі нацыянальны ўніверсітэт, які аб’яднаў Крыварожскі тэхнічны ўніверсітэт, Крыварожскі дзяржаўны педагагічны ўніверсітэт, Крыварожскі эканамічны інстытут КНЭУ, Крыварожскі факультэт НМетАУ. 27 студзеня 2016 года распараджэннем Кабінета міністраў Украіны Крыварожскі педагагічны інстытут зноў выдзелены са складу Крыварожскага нацыянальнага ўніверсітэта з аднаўленнем на яго базе Крыварожскага дзяржаўнага педагагічнага ўніверсітэта.

## Структура 
* Факультэт дашкольнай і тэхналагічнай адукацыі
* Факультэт украінскай філалогіі
* Фізіка-матэматычны факультэт
* Факультэт замежных моў
* Псіхолага-педагагічны факультэт
* Прыродазнаўчы факультэт
* Факультэт геаграфіі, турызму і гісторыі
* Факультэт мастацтваў

## Крыніцы 
## Спасылкі 
* Афіцыйная старонка ўніверсітэта

Катэгорыя:Універсітэты Украіны
Катэгорыя:Крывы Рог
Катэгорыя:1930 год ва Украіне
Міхаіл Ануфрыевіч Багдановіч

**Міхаіл Ануфрыевіч Багдановіч** (нар. , Капыль — , Сыктыўкар, Комі АССР) — беларускі навуковец-медык. Дацэнт (1936), кандыдат медыцынскіх навук (1937).

## Біяграфія 
Нарадзіўся ў сялянскай сям’і. Скончыў вышэйшае пачатковае вучылішча ў вёсцы Раманава Слуцкага павета ў 1918 годзе. Працаваў прыватным настаўнікам у Капылі (1918), сакратаром зямельнага і харчовага аддзелаў Камыльскага рэвалюцыйнага камітэта (1918—1919). У 1919—1922 быў радавым Чырвонай арміі (Слуцкі асобы батальён). У 1922 паступіў на працоўны факультэт БДУ. Скончыў медыцынскі факультэт БДУ ў 1927 годзе.

Працаваў адказным сакратаром Наркамздрава БССР (1927—1929), адказным сакратаром ЦК прафсаюза «Медсанпраца» (1929—1930), намеснікам дырэктара па вучэбнай працы Беларускага медыцынскага інстытута (1930—1931).

У 1931—1933 быў аспірантам 2-й тэрапеўтычнай клінікі і асістэнтам 1-й тэрапеўтычнай клінікі. Дырэктар Беларускага медыцынскага інстытута (1933—1934), дацэнт кафедры шпітальнай тэрапіі Мінскага медыцынскага інстытута (1935—1938 гг.), адначасова кансультант-тэрапеўт 4-га лячэбна-санітарнага упраўлення Наркамздрава БССР.

Арыштаваны 30 ліпеня 1938 года ў Менску. Асуджаны асобай нарадай пры НКУС 5 жніўня 1939 года за «шпіёнскую дзейнасць на карысць польскіх разведорганаў» да 5 гадоў папраўча-працоўных работ. Этапаваны ва Усць-Вымскі канцлагер НКУС Комі АССР. Працаваў доктарам у турме НКУС. Загінуў у зняволенні. Рэабілітаваны трыбуналам БВА 23 сакавіка 1956 года.

Катэгорыя:Рэктары Беларускага дзяржаўнага медыцынскага ўніверсітэта
Катэгорыя:Вязні Усцьвымлага
Катэгорыя:Тэрапеўты Беларусі
Анкудскі вялікі камень

**«Вялікі камень» Анкудскі** — валун у Ашмянскім раёне Гродзенскай вобласці. Размешчаны за 0,5 км на паўночны ўсход ад вёскі Анкуды, на збочыне дарогі да станцыі Ашмяны з усходняга ўскрайку былога школьнага парку. Геалагічны помнік прыроды мясцовага значэння.

## Літаратура 
* Помнікі прыроды Крэўскага сельсавета 

## Спасылкі 
Катэгорыя:Валуны Беларусі
Катэгорыя:Геалогія Ашмянскага раёна
Катэгорыя:Геалагічныя помнікі прыроды мясцовага значэння Гродзенскай вобласці
Катэгорыя:Анкуды (Ашмянскі раён)
Касцёл Найсвяцейшай Дзевы Марыі Ружанцовай (Белаазёрск)

**Касцёл Найсвяцейшай Дзевы Марыі Ружанцовай** — мураваны касцёл у горадзе Белаазёрск Бярозаўскага раёна Брэсцкай вобласці.

## Гісторыя 
30 мая 1993 года была адпраўлена першая Святая Імша ў Белаазёрску ў доме спадарыні Ванды Антонаўны Шаўцовай, у якой удзельнічала 16 вернікаў, а Святую Імшу ўзначаліў кс. Андрэй Мажэц. 20 чэрвеня 1993 года вернікі атрымалі дазвол на малітву ў Доме культуры. На працягу больш дзесяці гадоў маліліся яшчэ ў іншых месцах.

4 студзеня 2004 года атрымалі дазвол на малітву ў будынку ЖКГ.

Вясной 2013 года ксёндз біскуп Антоній Дзям’янка пачаў клапаціцца пра тое, каб вернікі Белаазёрска маглі мець сваю святыню. Дзякуючы Вячаславу Леанідавічу Дамброўскаму, былому старшыні Белаазёрскага гарвыканкама, вернікі атрымалі пляц пад будаўніцтва касцёла.

1 верасня 2013 года распачалося будаўніцтва новага касцёла. Адказнасць за кіраванне будоўляй узялі на сябе мясцовыя парафіяне Юрый і Віталь Мастыкі. Архітэктар касцёла — Рыгор Антонавіч Зілінскі.

21 снежня 2014 года ў Белаазёрску адбылося асвячэнне касцёла і ўрачыстая закладка вуглавога каменя на будаўніцтва новай святыні. На ўрачыстую падзею прыбыў біскуп Пінскі Антоні Дзям’янка.

## Пробашчы 
* Андрэй Мажэц (1993—2005)
* Пётр Кубіцкі (2005—2009)
* Станіслаў Вашкевіч (2009—2011)
* Уладзімір Буклярэвіч (з 2011)

## Спасылкі 
* Белаазёрск — парафія Найсвяцейшай Панны Марыі Ружанцовай
* Белоозёрск: костёл

Катэгорыя:Славутасці Белаазёрска
Катэгорыя:Касцёлы Бярозаўскага раёна
Катэгорыя:Касцёлы Пінскай дыяцэзіі
Катэгорыя:2014 год у Беларусі
Хамінскі сельсавет

**Хамі́нскі сельсавет** — былая адміністрацыйна-тэрытарыяльная адзінка ў складзе Лоеўскага раёна Гомельскай акругі. Цэнтр — вёска Хамінка.

Пасля другога ўзбуйнення БССР з 8 снежня 1926 года сельсавет у складзе Дзятлавіцкага раёна Гомельскай акругі БССР. З 4 жніўня 1927 года ў складзе Лоеўскага раёна. 30 снежня 1927 года сельсавет скасаваны, яго тэрыторыя далучана да Карпаўскага сельсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Лоеўскага раёна
Катэгорыя:Былыя сельсаветы Дзятлавіцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1927 годзе
Панампанган

**Панампанган** () — востраў у архіпелагу Сулу на поўдні Філіпін. Плошча — 12 га.

Панампанган месціцца за 11 км ад большага па плошчы вострава Таві-Таві. Уяўляе сабою верхнюю частку каралавага рыфа вышынёй да 8 м. На Філіпінах з’яўляецца турыстычнай славутасцю, паколькі яго пясчаная каса лічыцца самай доўгай у краіне. 

## Спасылкі 
* Beaches perfect for social distancing 
* The Panampangan Paradise

Катэгорыя:Сулу
Вісентэ Яньес Пінсон

**Вісе́нтэ Я́ньес Пінсо́н** (, каля 1460 года, Палас-дэ-ла-Франтэра, Іспанія — пасля 1523 года) — іспанскі мараплавец, даследчык і канкістадор, першаадкрывальнік тэрыторый, якія належаць сучаснай Бразіліі. Разам са сваімі братамі — Марцінам Алонса Пінсонам, які быў капітанам «Пінты», і Францыска Пінсонам — ён плаваў з Хрыстафорам Калумбам падчас першага падарожжа ў Новы Свет у 1492 годзе як капітан на караблі «Нінья».

У 1499 годзе адправіўся ў плаванне да берагоў Паўднёвай Амерыкі; яго карабель трапіў у буру і 26 студзеня 1500 года апынуўся каля берагоў сучаснага бразільскага штата Пернамбуку. Вісентэ Яньес Пінсон (па некаторых звестках Пінсон — стрыечны брат Дыега дэ Лепэ) прыбыў да берагоў Паўднёвай Амерыкі на востраў Маражо () у студзені 1500 года. Пінсон першым з еўрапейцаў абследаваў вусце Амазонкі, аднак не ўсе адкрытыя ім землі маглі быць далучаны да Іспаніі паводле ўмоў Тардэсільяскага дагавора.

Падарожжа і прыбыццё Пінсона і Дыега дэ Лепэ ў Бразілію не апісваецца ў большасці прац па афіцыйнай гісторыі Бразіліі, таму што паводле Тардэсільяскага дагавора 1494 года ўсходняе ўзбярэжжа тады яшчэ невядомай Бразіліі ўжо былі аднесены да Партугаліі.

У 1505 годзе Пінсон быў прызначаны губернатарам горада Пуэрта-Рыка (цяперашні Сан-Хуан), што стала першым крокам падчас іспанскай каланізацыі вострава. У 1508 годзе ўдзельнічаў у плаванні Хуана Дыяса дэ Саліса ў Паўднёвую Амерыку. Пасля 1523 года надзейныя звесткі пра яго жыццё адсутнічаюць; часам у якасці даты яго смерці называецца 1514 год. У гонар братоў Пінсонаў названы адзін з астравоў Галапагаскага архіпелага — востраў Пінсон.

## Літаратура 
* 
* Izquierdo Labrado, Julio (1987) *Palos de la Frontera en el Antiguo Régimen (1380—1830)* Huelva: Instituto de Cooperación Iberoamericana y Ayuntamiento de Palos de la Frontera
* Izquierdo Labrado, Julio (2004) *Palermos ilustres* Huelva: Ayuntamiento de Palos de la Frontera ISBN 84-606-3612-7
* 
* Ortega, Fray Ángel (1925) *La Rábida. Historia documental y crítica* 4 vols. Sevilla.

## Спасылкі 
* Vicente Yáñez Pinzón. Los Viajes Andaluces
* Ayuntamiento de Palos de la Frontera 
* *Hermanos Pinzón*, Enciclopedia GER 

Катэгорыя:Мараплаўцы Іспаніі
Катэгорыя:Даследчыкі Паўднёвай Амерыкі
Катэгорыя:Канкістадоры
Адносіны Беларусі і Дэмакратычнай Рэспублікі Конга

**Адносіны Беларусі і Дэмакратычнай Рэспублікі Конга** — двухбаковыя дыпламатычныя адносіны паміж Рэспублікай Беларусь і Дэмакратычнай Рэспублікай Конга, устаноўленыя 16 лістапада 2010 года.

## Асаблівасці 
Дзве краіны ўсталявалі афіцыйныя дыпламатычныя кантакты адзін з адным адносна позна. Тым не менш, гэта не перашкаджала ім мець нязначныя сувязі ў ваеннай і гандлёвай сферах.

Паводле звестак Нацыянальнага статыстычнага камітэта Беларусі, у 2019 годзе экспарт беларускіх тавараў у ДР Конга склаў менш за 400 тысяч долараў. Прыкладна на такім жа ўзроўні ён быў і па выніках студзеня—жніўня 2020 года. Найважнейшай экспартнай пазіцыяй Белрусіі сталі калійныя ўгнаенні (каля 340 тыс. долараў), на другім месцы па аб'ёмах продажаў прадукцыя Мінскага трактарнага завода (каля 40 тыс.долараў). У наступным годзе лідзіравалі калійныя ўгнаенні (каля 300 тыс. кангалезскімі пакупнікам таксама адпраўленыя аўтамабілі спецыяльнага прызначэння і пластмасавыя вырабы.

У кастрычніку 2020 года прайшла сустрэча паміж кіраўніком кампаніі Aftrade DMCC Аляксандрам Зінгманам і прэм’ер-міністра ДР Конга Сільвестра Ілунгі. Паводле слоў Зінгмана, беларускі бізнес мае цікавасць у сферы інвестыцый у сельскую гаспадарку, горназдабыўную прамысловасць, транспарт, збор адходаў і абарону. СМІ адзначылі, што на сустрэчы з беларускай дэлегацыяй прысутнічалі кіраўнікі адпаведных міністэрстваў кабінета Сільвестра Ілунгі, уключаючы міністра абароны. Прадстаўнікі Aftrade DMCC таксама прапанавалі забяспечыць мабілізацыю фінансавання магчымых праектаў за кошт рэсурсаў афрыканскага Trade & Development Bank (TDB) і беларускага Банка развіцця.

## Ваеннае сфера 
У 1998 годзе Беларусь прадала УС ДРК дзве РСЗА БМ-21. У 2015—2019 гадах паведамлялася, што беларускія вайсковыя інструктары знаходзяцца ў зоне ваенных дзеянняў у Ківу, займаючыся падрыхтоўкай кангалезскіх вайскоўцаў, а прадпрыемствы ВПК Беларусі — рамонтам авіятэхнікі ВПС ДРК.

## Гл. таксама 
* Адносіны Беларусі з краінамі Афрыкі

Катэгорыя:Палітыка Дэмакратычнай Рэспублікі Конга
Катэгорыя:Двухбаковыя адносіны Беларусі
Лінія агню (тэлесерыял, 2003)

**Лінія агню** () — амерыканскі крымінальна-драматычны тэлесерыял, які транслюевався на тэлеканале «ABC» з  2 снежня 2003 па 30 мая 2004 года. Падчас тэлевізійнай прэм'еры на тэлеканале «ABC» у эфір не выйшлі дзве апошнія серыі.

## Сінопсіс 
Агентка ФБР Пэйдж Ван Доран, супрацьстаіць злачыннаму сіндыкату пасля таго, як яе напарніка забіваюць у перастрэлцы з бандытамі. Цяпер яе галоўны вораг - харызматычны і небяспечны Джоні Мэлой, які тэрарызуе ўвесь горад.

## У ролях 
## Эпізоды 
## Вытворчасць 
Серыял быў задуманы , спрадзюсаваны кампаніямі ,  і «Battleplan Productions». Здымкі тэлесерыяла адбыліся ў Лос-Анджэлесе і Рычмандзе. Музыку да тэлесерыяла напісаў Лары Груп.

## Спасылкі 
* 
* 
* 

Катэгорыя:Тэлесерыялы на англійскай мове
Катэгорыя:Драматычныя тэлесерыялы ЗША
Катэгорыя:Крымінальныя тэлесерыялы ЗША
Катэгорыя:Дэтэктыўныя тэлесерыялы ЗША
Катэгорыя:Тэлесерыялы 2003 года
Бітва пры Флірэ

**Бі́тва пры Флірэ́** (19 верасня — 11 кастрычніка 1914) — бітва паміж французскімі і нямецкімі войскамі ў раёне камуны Флірэ на Заходнім фронце Першай сусветнай вайны. Яна прывяла да германскай перамогі над французскай арміяй. Германскія войскі перарэзалі большую частку аўтамабільных дарог і чыгунак у стратэгічна важны ўмацаваны рэгіён Вердэна ( [RFV]), што мела вялікі ўплыў на ход вайны.

## Літаратура 
* 
* 
* 
* 
* 

Катэгорыя:Бітвы Першай сусветнай вайны
Катэгорыя:Бітвы Францыі
Катэгорыя:Бітвы Германіі
Катэгорыя:Канфлікты 1914 года
Катэгорыя:Германія ў Першай сусветнай вайне
Катэгорыя:Францыя ў Першай сусветнай вайне
Катэгорыя:Бітвы ў Францыі
Катэгорыя:Верасень 1914 года
Катэгорыя:Кастрычнік 1914 года
Бэрдзянскі дзяржаўны педагагічны ўніверсітэт

**Бэрдзянскі дзяржаўны педагагічны ўніверсітэт** () — украінская дзяржаўная вышэйшая навучальная ўстанова са статусам ўніверсітэта, размешчаная ў Бэрдзянску Запарожскай вобласці.

## Агульная характарыстыка 
У структуры ўніверсітэта 6 факультэтаў, эканоміка-гуманітарны каледж, 28 кафедраў, дзе навучальны працэс забяспечваюць 29 дактароў навук, прафесараў, 186 кандыдатаў навук, дацэнтаў. Падрыхтоўка дактароў філасофіі ажыццяўляецца па наступных спецыяльнасцях аспірантуры: 014 Сярэдняя адукацыя, 015 Прафесійная адукацыя, 032 Гісторыя і археалогія, 035 Філалогія, 051 Эканоміка. Падрыхтоўка дактароў навук ажыццяўляецца па наступных спецыяльнасцях дактарантуры: 014 Сярэдняя адукацыя, 015 Прафесійная адукацыя, 035 Філалогія.

## Факультэты 
* Гуманітарна-эканамічны
* Дашкольнай, спецыяльнай і сацыяльнай адукацыі
* Псіхолага-педагагічнай адукацыі і мастацтваў
* Фізіка-матэматычнай, камп'ютарнай і тэхналагічнай адукацыі
* Фізічнай культуры, спорту і здароўя чалавека
* Філалогіі і сацыяльных камунікацый

## Спасылкі 
* Афіцыйная старонка ўніверсітэта 

Катэгорыя:Універсітэты Украіны
Катэгорыя:Бэрдзянск
Катэгорыя:1932 год ва Украіне
Chamaerhodos altaica

**Chamaerhodos altaica** — від раслін з сямейства , прыродны для Кітая.

Катэгорыя:Ружавыя
Анатоль Віктаравіч Сікорскі

**Анатоль Віктаравіч Сікорскі** (нар. , в. Гінтаўшчына Валожынскага раёна Мінскай вобласці) — беларускі вучоны, педагог. Кандыдат медыцынскіх навук, дацэнт, рэктар Беларускага дзяржаўнага медыцынскага ўніверсітэта (да 2020 года).

## Біяграфія 
У 1971 годзе скончыў Сугваздаўскую васьмігодку, а праз два гады — Валожынскую СШ № 1.

У 1982 годзе скончыў Мінскі дзяржаўны медыцынскі інстытут. У 1988 годзе абараніў кандыдацкаю дысертацыю на тэму «Гемадынамічныя зрушэнні ў дзяцей з першаснай артэрыяльнай гіпатэнзіяй і іх карэкцыя».

Яго ўклад у развіццё медыцынскай адукацыі і навукі неаднаразова быў адзначаны высокімі ўрадавымі ўзнагародамі. Мае медаль «За працоўныя заслугі» (2009).

Катэгорыя:Рэктары Беларускага дзяржаўнага медыцынскага ўніверсітэта
Катэгорыя:Педыятры Беларусі
Катэгорыя:Дэканы педыятрычнага факультэта БДМУ
Чаплінскі сельсавет

**Ча́плінскі сельсавет** — былая адміністрацыйна-тэрытарыяльная адзінка ў складзе Лоеўскага раёна Гомельскай акругі. Цэнтр — вёска Чаплін.

Пасля другога ўзбуйнення БССР з 8 снежня 1926 года сельсавет у складзе Холмецкага раёна Рэчыцкай акругі БССР. З 9 чэрвеня 1927 года ў складзе Гомельскай акругі. З 4 жніўня 1927 года ў складзе Лоеўскага раёна. 30 снежня 1927 года сельсавет скасаваны, яго тэрыторыя далучана да Старадубкаўскага (Старадубскага) сельсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Лоеўскага раёна
Катэгорыя:Былыя сельсаветы Холмецкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1927 годзе